

 REPUBLIKA HRVATSKA

VARAŽDINSKA ŽUPANIJA

 OPĆINA MARTIJANEC

 **OPĆINSKO VIJEĆE**

KLASA: 400-08/18-01/3

URBROJ: 2186/19-01-18-6

Martijanec, 30.11.2018.

Na temelju članka 67. Zakona o komunalnom gospodarstvu („Narodne novine“ br. 68/18) i članka 31. Statuta Općine Martijanec („Službeni vjesnik Varaždinske županije br. 10/13, 24/13 i 18/18), **Općinsko vijeće Općine Martijanec** na **12.** sjednici održanoj dana **30. studenog 2018. godine**, donosi

***Program***

***građenja komunalne infrastrukture***

***na području Općine Martijanec u 2019. godini***

1. **UVODNE ODREDBE**

Ovim se Programom građenja komunalne infrastrukture na području Općine Martijanec za 2019. godinu, u skladu s predvidivim sredstvima i izvorima financiranja određuje građenje objekata i uređaja komunalne infrastrukture:

* groblja,
* nerazvrstane ceste i javne prometne površine,
* javne rasvjete,
* odvodnja

Ovim se Programom određuje opis poslova s procjenom troškova za gradnju pojedinih objekata i uređaja komunalne infrastrukture te iskaz financijskih sredstava potrebnih za ostvarivanje programa s naznakom izvora financiranja po djelatnostima.

Ovim Programom određuju se:

* građevine komunalne infrastrukture koje će se graditi radi uređenja neuređenih dijelova građevinskog područja
* građevine komunalne infrastrukture koje će se graditi u uređenim dijelovima građevinskog područja
* građevine komunalne infrastrukture koje će se graditi izvan građevinskog područja
* postojeće građevine komunalne infrastrukture koje će se rekonstruirati i način rekonstrukcije
* građevine komunalne infrastrukture koje će se uklanjati

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja, a sve kao procjenu troškova građenja.

Troškovi se iskazuju u programu građenja infrastrukture odvojeno za svaku građevinu i ukupno te se iskazuju odvojeno prema izvoru njihova financiranja.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa gradnje objekata i uređaja komunalne infrastrukture za 2019. osigurat će se iz komunalnog doprinosa, naknade za zadržavanje nezakonito izgrađenih zgrada, ostalih prihoda proračuna Općine Martijanec te drugih izvora utvrđenih posebnim propisom, kako slijedi:

Proračun Općine Martijanec:

* opći prihodi i primici 1.582.500,00 kn
* prihodi za posebne namjene:
	+ prihod od komunalnog doprinosa 30.000,00 kn
	+ naknada za zadržavanje zgrada 7.500,00 kn
	+ šumski doprinos 50.000,00 kn
	+ sufinanciranje asfalt. cesta 10.000,00 kn
	+ grobna naknada 26.000,00 kn
	+ vodni doprinos 5.000,00 kn
* prihodi od prodaje nefinancijske imovine 70.000,00 kn

Ministarstvo regionalnog razvoja i fondova EU 350.000,00 kn

Ministarstvo unutarnjih poslova 902.500,00 kn

Ministarstvo graditeljstva i prostornoga uređenja 400.000,00 kn

Agencija za plaćanja u poljoprivredi, ribarstvu 257.500,00 kn

 i ruralnom razvoju, sredstva EU

Planirana sredstva za financiranje Programa gradnje objekata i uređaja komunalne infrastrukture za 2019. u iznosu od **3.691.000,00 kuna** rasporedit će se za financiranje građenja komunalne infrastrukture po djelatnostima:

* groblja
* nerazvrstane ceste i javne prometne površine
* javna rasvjeta
* odvodnja

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za građenje komunalne infrastrukture.

Troškovi građenja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa, te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRADNJA I REKONSTRUKCIJA KOMUNALNE INFRASTRUKTURE**
2. **GROBLJA**

U smislu ovog Programa, građenje na groblju podrazumijeva proširenje i rekonstrukciju groblja.

Troškovi predloženog proširenja i rekonstrukcije groblja u 2019. godini procjenjuju se u iznosu od **368.500,00** **kuna**.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **PROŠIRENJE I REKONSTRUKCIJA GROBLJA** |
| 1. | Kupnja zemljišta, proširenje i uređenje groblja u Martijancu | 96.000,00 |
| 2. | Rekonstrukcija ograde na mjesnom groblju u Križovljanu  | 272.500,00 |
| **U K U P N O :** | **368.500,00** |
| ***Izvori financiranja:*** *Točka 1. prihodi od prodaje nefinancijske imovine 70.000,00 kn, ostali prihodi za posebne namjene – grobna naknada 26.000,00 kn,* *Točka 2. opći prihodi i primici 15.000,00 kn, pomoći EU- APPRRR 257.500,00 kn*  |

1. **NERAZVRSTANE CESTE I JAVNE PROMETNE POVRŠINE**

Pod nerazvrstanim cestama i javnim prometnim površinama podrazumijevaju se radovi na izgradnji odnosno rekonstrukciji nerazvrstanih cesta i prometnih površina te izradi projektne dokumentacije.

Troškovi planirane gradnje i uređenja nerazvrstanih cesta i javnih prometnih površina u 2019. godini procjenjuju se u iznosu od **2.652.500,00** **kuna**.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **IZGRADNJA I REKONSTRUKCIJA NERAZVRSTANIH CESTA I JAVNIH PROMETNIH****POVRŠINA** |
| 1. | Izgradnja komunalne infrastrukture – biciklističke trake Martijanec - Hrastovljan | 1.802.500,00 |
|  2. | Modernizacija NC Slanje – Stari vrh, II. faza | 650.000,00 |
|  3. | Projektna dokumentacija za modernizaciju NC Martijanec – Madaraševec  | 200.000,00 |
|  **U K U P N O:**  | **2.652.500,00** |
| ***Izvori financiranja:*** *Točka 1. opći prihodi i primici 900.000,00 kn, ostale pomoći - MUP 902.500,00 kn**Točka 2. opći prihodi i primici 162.500,00 kn, ostali prihodi za posebne namjene – komunalni doprinos 30.000,00 kn; naknada za zadržavanje zgrada 7.500,00 kn; šumski doprinos 50.000,00 kn, ostale pomoći – MGIPU 400.000,00 kn**Točka 3. opći prihodi i primici 190.000,00 kn, ostali prihodi za posebne namjene – sufinanciranje asfalt. cesta 10.000,00 kn* |

1. **JAVNA RASVJETA**

Pod javnom rasvjetom podrazumijeva se komunalna infrastruktura za rasvjetljavanje javnih površina te javnih i nerazvrstanih cesta, kao i stvaranje preduvjeta za njihovo funkcioniranje.

Troškovi planirane modernizacije javne rasvjete u 2019. godini procjenjuju se u iznosu od **655.000,00** **kuna**.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **JAVNA RASVJETA** |
| 1. | Modernizacija dijela sustava javne rasvjete na području Općine Martijanec | 655.000,00 |
|  **U K U P N O:** | **655.000,00** |
| ***Izvori financiranja:*** *Točka 1. opći prihodi i primici 305.000,00 kn, ostale pomoći - MRRFEU 350.000,00 kn* |

1. **ODVODNJA**

Troškovi za realizaciju sudjelovanja u pripremnim radnjama gradnje kanalizacije Aglomeracije Ludbreg u 2019. godini procjenjuje se u iznosu od **15.000,00 kuna**.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **ODVODNJA**  |
| 1. | Sudjelovanje u pripremnim radnjama gradnje kanalizacije Aglomeracije Ludbreg | 15.000,00 |
|  **U K U P N O:** | **15.000,00** |
| ***Izvori financiranja:*** *Točka 1. opći prihodi i primici 10.000,00 kn, ostali prihodi za posebne namjene - vodni doprinos 5.000,00 kn*  |

|  |  |
| --- | --- |
| **S V E U K U P N O:** | **3.691.000,00 kn** |

1. **ZAVRŠNE ODREDBE**

Ovaj Program objavit će se u Službenom vjesniku Varaždinske županije, a stupa na snagu 1. siječnja 2019. godine.

 PREDSJEDNIK

 OPĆINSKOG VIJEĆA

 Dubravko Besek